148 C. PLINII HIST. NAT. LIB. XX. 



Marcus Varro, coriandro subtrito cum aceto, carnem 



incorruptam aestate servari putat. 



De atriplice, xm. 



LXXXI1I. Atriplex et silvestre et sativum est. Pytha- 

 goras tamquam faceret hydropicos , morbosque regios , 

 et pallorem , concoqueretur difficillime : ac ne in hortis 

 quidem juxta id nasci quidquam, nisi languidum , cul- 

 pavit. Addidere Dionysius et Diodes, plurimos gigni ex 

 eo morbos. Nec nisi mutata saepe aqua coquendum : sto- 

 macho contrarium esse , lentigines et papulas gignere. 

 Miror, quare difficulter in Italia id nasci tradiderit Se- 

 lon Smyrnus. Hippocrates vulvarum vitiis id infundit 

 cum beta. Lycus Neapolitanus contra cantbaridas bi- 

 bendum ddit. Panos , furunculos incipientes ? duritias 

 omnesj vel cocto vel crudo utiliter illini putavit. Item 

 ignem sacrum , cum melle , aceto nitroque : similiter 

 podagras. Ungues scabros detrahere dicitur sine ulcre. 

 Sunt qui et morbo regio dent semen ejus cum melle , 

 arterias et tonsillas nitro addito perfricent , alvum mo- 

 veant, cocto vel per se, vel cum malva aut lenticula , 

 concitantes vomitiones. Silvestri capillos tingunt^ et ad 

 supra scripta utuntur. 



